วันที่ 30 เมษายน 2562 เวลา 10.00 น. ทูลกระหม่อมหญิงอุบลรัตนราชกัญญา สิริวัฒนาพรรณวดี เสด็จพร้อมด้วยคุณสิริกิติยา เจนเซน ไปยังวัดราชบพิธสถิตมหาสีมาราม เขตพระนคร กรุงเทพมหานคร ในการบำเพ็ญพระกุศลแก่คุณพุ่ม เจนเซน ซึ่งถึงแก่อนิจกรรมจากเหตุการณ์คลื่นสึนามิ เมื่อวันที่ 26 ธันวาคม 2547 และพระบาทสมเด็จพระปรมินทรมหาภูมิพลอดุลยเดช บรมนาถบพิตร ได้เสด็จพระราชดำเนินไปในการพระราชทานเพลิงศพ เมื่อวันที่ 30 เมษายน 2548 ในการนี้ ทูลกระหม่อมหญิงอุบลรัตนราชกัญญา สิริวัฒนาพรรณวดี ทรงจุดธูปเทียนเครื่องนมัสการบูชาพระพุทธอังคีรส พระประธานในพระอุโบสถ แล้วทรงจุดธูปเทียนเครื่องทองน้อยถวายราชสักการะพระบรมราชสรีรางคาร พระบาทสมเด็จพระปรมินทรมหาประชาธิปก พระปกเกล้าเจ้าอยู่หัว รัชกาลที่ 7 และพระบาทสมเด็จพระปรมินทรมหาภูมิพลอดุลยเดช บรมนาถบพิตร รัชกาลที่ 9 และพระราชสรีรางคาร สมเด็จพระนางเจ้ารำไพพรรณี พระบรมราชินี ในรัชกาลที่ 7 แล้วทรงบำเพ็ญพระกุศลแก่คุณพุ่ม เจนเซน จากนั้น ทรงวางพวงมาลัย ณ พระอนุสาวรีย์เจ้าจอมมารดาอ่วม พิศลยบุตร ภายในสุสานหลวง ซึ่งเป็นสถานที่บรรจุพระสรีรางคารของราชสกุลกิติยากร รวมถึงอัฐิของคุณพุ่ม
ทูลกระหม่อมหญิงอุบลรัตนราชกัญญา สิริวัฒนาพรรณวดี ทูลกระหม่อมหญิงอุบลรัตนราชกัญญา สิริวัฒนาพรรณวดี
คุณพุ่ม เจนเซน คุณพุ่ม เจนเซน คุณพุ่ม
พระบาทสมเด็จพระปรมินทรมหาภูมิพลอดุลยเดช บรมนาถบพิตร พระบาทสมเด็จพระปรมินทรมหาภูมิพลอดุลยเดช บรมนาถบพิตร